Up-821/10, U-I-156/10
Datum: 2010-10-07T00:00:00.000+02:00
ecli: ECLI:SI:USRS:2010:Up.821.10
vrsta: posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 07.10.2010
dokument: US29265
akt: Ustavna pritožba zoper sklep Vrhovnega sodišča št. II DoR 133/2010 z dne 29. 4. 2010 in zoper sodbo Višjega sodišča v Celju št. Cp 872/2009 z dne 28. 1. 2010 v zvezi s sodbo Okrajnega sodišča v Celju št. P 608/2008 z dne 2. 6. 2009

Zakon o obligacijskih razmerjih (Uradni list SFRJ, št. 29/78 in nasl.) (ZOR), 1. odst. 200. čl. 

Obligacijski zakonik (Uradni list RS, št. 97/07 – uradno prečiščeno besedilo) (OZ), 1. odst. 179. čl.
resitev: zavrženje															zavrženje
izrek: Ustavna pritožba zoper sklep Vrhovnega sodišča št. II DoR 133/2010 z dne 29. 4. 2010 in zoper sodbo Višjega sodišča v Celju št. Cp 872/2009 z dne 28. 1. 2010 v zvezi s sodbo Okrajnega sodišča v Celju št. P 608/2008 z dne 2. 6. 2009 se zavrže.

Pobuda za začetek postopka za oceno ustavnosti prvega odstavka 200. člena Zakona o obligacijskih razmerjih (Uradni list SFRJ, št. 29/78 in nasl.) in prvega odstavka 179. člena Obligacijskega zakonika (Uradni list RS, št. 97/07 – uradno prečiščeno besedilo) se zavrže.
stavek: Ustavno sodišče zavrže nedovoljeno ustavno pritožbo.Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.11- Ustavno sodstvo - Postopek - Procesne predpostavke v postopku ustavne pritožbe - Zadeve po 55.a členu ZUstS.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.51.5 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati.
podlaga: Člen 25.3, 55.a.2.1, 55.b.1.3, Zakon o Ustavnem sodišču [ZUstS]
vlagatelj: Luka Pišek, Maribor
datum_vloge: 2010-06-22T22:00:00.000Z
datum_odlocitve: 2010-10-06T22:00:00.000Z

# Up-821/10-5

# U-I-156/10-7

# 7. 10. 2010

## SKLEP

Ustavno sodišče je v postopkih za preizkus ustavne pritožbe in pobude Luke Piška, Maribor, ki ga zastopa Sašo Petek, odvetnik v Mariboru, na seji 7. oktobra 2010

sklenilo:

**Ustavna pritožba zoper sklep Vrhovnega sodišča št. II DoR 133/2010 z dne 29. 4. 2010 in zoper sodbo Višjega sodišča v Celju št. Cp 872/2009 z dne 28. 1. 2010 v zvezi s sodbo Okrajnega sodišča v Celju št. P 608/2008 z dne 2. 6. 2009 se zavrže.**

**Pobuda za začetek postopka za oceno ustavnosti prvega odstavka 200. člena Zakona o obligacijskih razmerjih (Uradni list SFRJ, št. 29/78 in nasl.) in prvega odstavka 179. člena Obligacijskega zakonika (Uradni list RS, št. 97/07 – uradno prečiščeno besedilo) se zavrže.**

### OBRAZLOŽITEV

Sodišče prve stopnje je z izpodbijano sodbo zavrnilo tožbeni zahtevek, s katerim je pritožnik uveljavljal izplačilo odškodnine za nepremoženjsko škodo, ki naj bi jo utrpel zaradi domnevne kršitve pravice do sojenja brez nepotrebnega odlašanja v kazenskem postopku. Višje sodišče je zavrnilo pritožnikovo pritožbo in potrdilo sodbo sodišča prve stopnje. Vrhovno sodišče je zavrglo pritožnikov predlog za dopustitev revizije. Pritožnik uveljavlja kršitev 2., 5., 8., 14., 22., 23., 25., 26., 125. in 155. člena Ustave. Hkrati z ustavno pritožbo vlaga tudi pobudo za začetek postopka za oceno ustavnosti prvega odstavka 200. člena Zakona o obligacijskih razmerjih (v nadaljevanju ZOR) in prvega odstavka 179. člena Obligacijskega zakonika (OZ), kolikor določata numerus clausus oblik nepremoženjske škode.

Ustavno sodišče je ustavno pritožbo zavrglo, ker ni dovoljena, pogoji za izjemno obravnavo pa niso izpolnjeni (1. točka izreka).

Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.

ZOR v času vložitve pobude ni več veljal. Ustavno sodišče praviloma presoja le veljavne predpise. Na podlagi 47. člena ZUstS lahko presoja neveljavne predpise, če niso bile odpravljene posledice protiustavnosti in nezakonitosti.

Izpodbijana predpisa ne učinkujeta neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82), oziroma v sklepu Ustavnega sodišča št. U-I-174/05 z dne 13. 12. 2007 (Uradni list RS, št. 122/07, in OdlUS XVI, 87). Pobudnik je svoj pravni interes oziroma pravovarstveno potrebo za oceno ustavnosti izpodbijanih predpisov utemeljeval z vloženo ustavno pritožbo, ki jo je Ustavno sodišče zavrglo. Zato je bilo treba iz tega razloga zavreči tudi pobudo (2. točka izreka).

Ustavno sodišče je sprejelo ta sklep na podlagi tretje alineje prvega odstavka 55.b člena v zvezi s prvo alinejo drugega odstavka 55.a člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.

Jože Tratnik

Predsednik